Adlisfus d ayen ara yessexdem unelmad d uselmad ama deg tneɣrit neɣ ayen yerzan taɣuri neɣ timsirin niḍen. Ma beṛṛa n tneɣrit i yiluɣma ay d-ttakken ɣer uxxam imi d adlis-agi ay izemren ad t-iɛawen. Deg yal adlis ad naf aḍris ara yessexdem unelmad i tɣuri d tɣessa, rnu ɣer waya yal tagzemt tesɛa gar ukuẓ d seḍis n yeḍrisen, imi aḍris d ayen s wayes ara yelmed unelmad akken ad iserreḥ deg tɣuri daɣen ad yissin taɣessa d wamek bnan yiḍrisen. Ɣef waya, tabadut-agi tefka-aɣ-d tiririt ɣef udlis n leqraya. Deg umawal n Larouss fkan-d tabaduta i udlisfus : “Manuel, elle adj. qui se fait avec la main:travail manuel adj. Et n qui travaille avec ses mains. Nm petit livre renferment les notions essentielles d’une technique d’une science ». (J. DUBOIS, 1994: 257). Yessexdam-it unelmad d uselmad akken ad t-iḥami deg tudert d umezruy n tɣuri-s.